วิทยา บุรณศิริ

วิทยา บุรณศิริ (12 มกราคม พ.ศ. 2503 – 15 กันยายน พ.ศ. 2565)  เป็นนักการเมืองชาวไทย อดีตรัฐมนตรีว่าการกระทรวงสาธารณสุข ในรัฐบาลของ ยิ่งลักษณ์ ชินวัตร อดีตสมาชิกสภาผู้แทนราษฎรจังหวัดพระนครศรีอยุธยา อดีตประธานคณะกรรมการประสานงานพรรคร่วมรัฐบาล และอดีตรองหัวหน้าพรรคเพื่อไทย

**ประวัติ**
วิทยา บุรณศิริ เกิดเมื่อวันที่ 12 มกราคม พ.ศ. 2503 ณ ตำบลตลาดเกรียบ อำเภอบางปะอิน จังหวัดพระนครศรีอยุธยา เป็นบุตรของนายวิทูรและนางถาวร บุรณศิริ และวิทยามีน้องชาย 1 คน คือ วรวิทย์ บุรณศิริ อดีตนายกองค์การบริหารส่วนจังหวัดพะเยา
วิทยาสำเร็จการศึกษาระดับปริญญาตรี สาขาศิลปศาสตร์ จากสถาบันราชภัฏพระนครศรีอยุธยา (มหาวิทยาลัยราชภัฏพระนครศรีอยุธยา) และจบปริญญาโท ศิลปศาสตรมหาบัณฑิต สาขารัฐศาสตร์ จากมหาวิทยาลัยรามคำแหง

**การเมือง**
วิทยาลงสมัครเป็นสมาชิกสภาผู้แทนราษฎรจังหวัดพระนครศรีอยุธยาครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งเป็นสมัยแรก และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 
ภายหลังพรรคไทยรักไทยถูกยุบในปี พ.ศ. 2550 จึงย้ายไปสังกัดพรรคพลังประชาชน และได้รับเลือกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 และดำรงตำแหน่งเป็นประธานวิปรัฐบาลในสมัยที่สมัคร สุนทรเวช และสมชาย วงศ์สวัสดิ์ เป็นนายกรัฐมนตรี ต่อมาพรรคถูกยุบ วิทยาจึงย้ายไปสังกัดพรรคเพื่อไทย
ต่อมาได้เกิดการเปลี่ยนขั้วทางการเมืองของพรรคร่วมรัฐบาลเดิม และกลุ่มเพื่อนเนวิน ซึ่งเดิมสังกัดพรรคพลังประชาชน ทำให้พรรคประชาธิปัตย์ได้เป็นแกนนำในการจัดตั้งรัฐบาล มีนายอภิสิทธิ์ เวชชาชีวะ เป็นนายกรัฐมนตรี และพรรคเพื่อไทยเป็นฝ่ายค้าน ทำให้วิทยาดำรงตำแหน่งเป็นประธานวิปฝ่ายค้าน
ในเดือนกันยายน พ.ศ. 2553 วิทยาได้รับการแต่งตั้งเป็นรองหัวหน้าพรรคเพื่อไทย ต่อมาในเดือนเมษายน พ.ศ. 2554 ยื่นหนังสือลาออกจากตำแหน่ง กรรมการบริหารพรรคเพื่อไทย
ในปี พ.ศ. 2554 ได้รับโปรดเกล้าฯ แต่งตั้งเป็นรัฐมนตรีว่าการกระทรวงสาธารณสุข ในรัฐบาลของนางสาวยิ่งลักษณ์ ชินวัตร
เขาลงสมัครรับเลือกตั้งในพื้นที่จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง 

**สมาชิกสภาผู้แทนราษฎร**
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดพระนครศรีอยุธยา สังกัด พรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดพระนครศรีอยุธยา สังกัด พรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพระนครศรีอยุธยา สังกัด พรรคพลังประชาชน → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพระนครศรีอยุธยา สังกัด พรรคเพื่อไทย 

**ประสบการณ์ทางการเมืองที่สำคัญ**
 สภาจังหวัดพระนครศรีอยุธยา (17 ปี)- ประธานสภา อบจ.พระนครศรีอยุธยา- นายก อบจ.พระนครศรีอยุธยา- สมาชิกสภาผู้แทนราษฎร 2544,2548,2550- ประธานกรรมการประสานงานสภาผู้แทนราษฎร (วิปรัฐบาล)- รองประธานกรรมาธิการการเงิน การคลัง การธนาคารและสถาบันการเงิน- รองประธานกรรมาธิการการต่างประเทศ- ประธานอนุกรรมาธิการศึกษาการเปิดคาสิโนให้ถูกต้องตามกฎหมายในประเทศ- ประธานอนุกรรมาธิการศึกษาการฟอกเงิน- ประธานอนุกรรมาธิการศึกษาเส้นทาง East-West Corridor- ผู้ช่วยเลขานุการรัฐมนตรีว่าการกระทรวงพาณิชย์- เลขานุการรัฐมนตรีว่าการกระทรวงอุตสาหกรรม- ผู้ช่วยเลขานุการรัฐมนตรีว่าการกระทรวงการคลัง- ที่ปรึกษารัฐมนตรีว่าการกระทรวงอุตสาหกรรม  - ที่ปรึกษาคณะกรรมการนโยบายข้าว (กนข.) แลโครงการช่วยเหลือเกษตรกร (คชก.)- ประธานคณะกรรมการประสานงานพรรคร่วม (วิป) ฝ่ายรัฐบาล (มกราคม พ.ศ. 2551 และ กรกฎาคม พ.ศ. 2554-2557)- ประธานคณะกรรมการประสานงานพรรคร่วม (วิป) ฝ่ายค้าน (มกราคม พ.ศ. 2552-พฤษภาคม พ.ศ. 2554)

**ประวัติการทำงาน**
 นายกสมาคมศิษย์เก่า มหาวิทยาลัยราชภัฏพระนครศรีอยุธยา- ประธานชมรมกอล์ฟ จังหวัดพระนครศรีอยุธยา- ที่ปรึกษาธุรกิจท่องเที่ยว จังหวัดพระนครศรีอยุธยา - หอการค้า จังหวัดพระนครศรีอยุธยา

**ถึงแก่กรรม**
วิทยาถึงแก่อนิจกรรมเมื่อวันที่ 15 กันยายน พ.ศ. 2565 สิริอายุรวม 62 ปี มีพิธีพระราชทานเพลิงศพ ณ วัดเสนาสนารามราชวรวิหาร จังหวัดพระนครศรีอยุธยา

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอบางปะอิน
หมวดหมู่:สกุลบุรณศิริ
หมวดหมู่:นักการเมืองไทย
หมวดหมู่:รัฐมนตรีว่าการกระทรวงสาธารณสุขไทย
หมวดหมู่:สมาชิกสภาผู้แทนราษฎรจังหวัดพระนครศรีอยุธยา
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากมหาวิทยาลัยราชภัฏพระนครศรีอยุธยา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.